Den Vest-Sjællandske Avis, 1815-11-21
Keiseren og Keiserinden ere den 31te Octbr. komne til Venedig og modtagne med stor Jubel; Gouverneuren, Greve v. Gols, har bekiendtgjort, at Grundskatten for de Venetianske Provindser er nedsat fra 20 til 11 Million Lire, Kronprindsen af Würtemberg som skal ægte den Russiske Keisers Søster, Catharina, er afreist til Petersborg, Keiseren selv ventes i Warschau, og store Høitideligheder til beredes til hans Modtagelse. Ved en Keiserlig Ukas er den Russiske St. Anne Orden bleven inddeelt i 4 Classer. Foruden de 200 Millioner skal Frankerige, betale 472 Millioner, i Følge forskiellige Reclamationer af de Allierede Magter. Det fuldstændige Fredsdokument er nu publiceret. Hertugen af Wellington, som skal commandere den Armee, der bliver i Frankerige, tager for i Vinter sit Hovedqvarteer i Paris. Den 25de November gaaer det Danske Troppecorps over Elben. Gunstige lyde Efterretningerne fra Tripolis for Danmark, og Freden vil rimelig let blive sluttet, naar Briggen Bornholm kommer dertil. Den Spanske Regiering har faaet Handels-Fregatten St. Johan fra Lima med 560000 Plaster og med gode Efterretninger; Jnsurgenterne skal være betydeligt slaane og Kongeriget Pern begynder at komme i Rolighed, Americanerne og de Vilde ligge i Strid med hinanden, hiine vil ingen Fred giøre førend de faae at høre hvad deres store Fader paa hiin Side af Vandet (Kongen af Engelland vil sige dertil. Engellænderne og Americanerne ere iversyge paa hinanden, angaaende Herredømmet paa de store Nordamericanske Søer Men med Rajaden af Neval har Engellænderne faaet Bugt, han er aldeles slaget og tvunget til at antage de Fredsvilkaar, de har foreskrevet ham; han har maattet aftræde til Compagniet alle sine Grændsefæstninger; alle Maratte-Fyrsterne vare i Begreb med at angribe Engellænderne, havde de ikke seiret over ham, men let giver denne Fred Anledning til Strid med China, da Rajaden staaer under dette Riges Skyts. Kongen af Spanien har confiskeret alle Fredsfyrstens Eiendomme, uagtet han er hans Kongelige Forældres personlige Ven. Den berømte Carnot og den Bonapartiske General Clausel ere flygtede ud af Frankerige. Den 24de October har blodige Optrin igien fundet Sted i Staden Nismes og flere Mennesker ere dræbte. Bonapartismen yttrer sig i Frankerige paa allehaande Maader og man har arresteret mange Mennesker som solgte Violer. Paa Muurene omkring Paris var nyelig opslaget et politisk Thermometer, hvorpaa man læste Foranderligt (Ministrene) – Jis (den Kongelige Familie) Stormende (Armeen) – Taaget (Kammerne) saa ganske taget seer det dog ikke udi disse Kammere; Hr. v. Chatenu Briand foreslog saaledes en Takadresse til Kongen i Pairernes Kammer; ved det Sted hvori man anbefalede Forræderne og Oprørerne til Kongens Retfærdighed, proponerede Hertugen af Orleans i en lang Tale, at man skulde sætte det Ord Kongens Naade i Stedet: dette Forslag gav Anledning til forfærdelige Bevægelser, dog gik Hertugens Forslag igiennem. Hertugen sendte sin Tale til en Journalist, men denne meldte ham, at det var ham forbudt at indrykke den ligesom alle de Artikler, som Hs. Kongelige Høihed vilde i Fremtiden tilsende Journalisterne; Hertugen er derpaa afreist til Engelland.